nb da id da sv de da en fi en da da da da da da da da da nb da da da da da es da da hbs_lat en en en en da da en da en en jv da fr da vi da ms en da da de nn da da en nb da da da da da da da da da da da sv da da da nl da da da da da en da da da da de nb fi da da da en en nb da da da da da da en da da da da da de da da nb nb
Frigården i Sundsmark – Lokalhistorisk Arkiv Ulkebøl
Bageri og høkeri på Linbækvej i Vollerup
Hans Christensens bageri på Alsgade 73
Peter Thomsens bageri på Kær Bygade 59
Fest for soldaterne fra Sønderborg Kaserne
Brugsen i Ulkebøl Sogn
Spang 8 – Købmand og station
Nedlagte gårde Grundtvigs Alle
Martin mæ e fløjt
Murermester Hans Jacobsen, Ulkebølsten
Ulkebøl Skole på Kirkevej
Ulkebøl Skole i nyere tid (fra 1934)
Frigårde var mindre adelsgårde, der havde så lidt jord, at de måtte give afkald på visse adelige rettigheder. Begunstigelser, der skulle godkendes af lands­herren, kunne for eksempel omfatte frihed for hoveri, indkvarte­ring og offentlige arbejder. Til gengæld måtte frigårdene betale en mindre afgift til præst og kirke eller lignende. Jes Jebsen, som ejede gården i 1565, skulle således levere et nærmere angivet kvantum byg og havre til Skt. Jørgens Hospital i Sønderborg.
Blandt gårdens senere ejere nævnes flere generationer af slægten Mohr, hvor Claus Mohr (1686-1764) menes at have fornyet bygningerne omkring 1750. Ved en vurde­ring i 1754 blev den ansat til 2.955 mark, eller ca. 1.100 mark højere end den bedste bondegård i Ladegårdens og Rønhaves len.
En senere ejer, Hans Christian Jacobsen, var i året 1814 i hertuginde Louise Augustas Livjægerkorps og var ved sin død den sidste af dette korps på Als. Korpset havde smag­fulde uniformer og var vel bevæbnet.
I 1818 overtog han gården i Sundsmark efter faderen og videreførte den til 1853, hvor han overlod den til sin æld­ste søn. H.C. Jacobsen var gift med Sophie Cathrine, og i 1877 kunne ægteparret fejre diamantbryllup under stor opmærksomhed fra slægt, venner og naboer. Af syv børn var fem i live, og der var 11 børnebørn. H.C. Jacobsen var gen­nem en årrække skoleforstander i Ulkebøl.
Om­kring år 1900 ejede Peter Petersen gården. Han solgte den til Hermann Lawaetz, som havde avlsbygninger nok ved sin gård i Ulkebøl, hvorfor han lod stalde og lader nedrive. Frigårdens privilegium var for længst smuldret hen.
Gårdens gamle, velholdte og smukke hovedbygning med de udskårne bjælkehoveder findes stadig. Huset, som i dag har adressen Æblehegnet 1, er i en meget fin stand og er omhyggeligt renoveret, således at det fremtræder smukt.
Maleri af P. Sandkamm-Møller
Klik på billederne for at forstørre
Tirsdag 25. oktober 2022
Tirsdag 8. november 2022
Foredrag: Rundt om Ulkebøl Kirke
© Ulkebøl Lokalhistorisk Arkiv 2022